AFRIKAANSE OPSOMMING: Inligting- en Kommunikasietegnologieë vir Ontwikkeling (ICT4sD) het die vermoë om kennisvloei deur alle sektore binne 'n gemeenskap te fasiliteer. Hierdie vermoë om kennisvloei te vergemaklik, bied aan ontwikkelende lande ruim geleenthede om stelsels te verbeter wat kan bydra tot armoedeverligting en ander ontwikkelingsinisiatiewe. Alhoewel ICTs4D die potensiaal bied om IKT's vir sosiale ontwikkeling te benut, bestaan daar steeds 'n beduidende persentasie van ICT4D wat nie die resultate lewer waarvoor hulle ontwikkel is nie. Baie ICT4D-projekte het geen verskil gemaak nie en sommige het selfs skade veroorsaak in die gemeenskappe waarin hulle geïmplementeer is. Om te bepaal hoe IKT's aangewend kan word om as katalisator te dien en nie as 'n belemmering vir sosiale transformasie nie, moet 'n mens die literatuur rondom die onderwerp ICT4D oorweeg. Daar is egter 'n algehele gebrek aan die konsekwentheid van die teorie rondom die proses van ontwikkeling van ICT4D en 'n gebrek aan empiriese bewyse van toepaslike metodes aangaande die ontwikkeling van ICT4D. Om hierdie gebrek aan bewyse aan te spreek, ondersoek hierdie studie die beste praktyke vir die ontwikkeling van ICT4D in ontwikkelende lande en spesifiek Suid-Afrika (SA). Die bevindings word gebruik om 'n raamwerk te ontwikkel om die ontwikkeling van ICT4D spesifiek binne die Ontleding- en Ontwerpfases van ontwikkeling te lei. 'n Iteratiewe sewe-stap proses deur Jabareen (2011), 'n Konseptuele Raamwerk Analise (CFA), is aanvaar om die ICT4D-raamwerk te ontwikkel. Hierdie stappe en dus die vorming van die raamwerk is bereik binne twee oorkoepelende navorsingsfases: 1) 'n teoretiese studie en 2) 'n empiriese studie. Die studie geskied binne drie literatuurvelde, naamlik 1) Inligtingstelselontwikkeling, 2) Menslike Ontwikkeling en 3) Inligtingskommunikasie Tegnologieë vir Ontwikkeling. Die teoretiese studie het hierdie drie velde ondersoek om die funksionering van ICT4D te verstaan vanuit die oogpunt van al drie hierdie velde en om 'n teoretiese basis van kennis binne elke veld te ontwikkel. Die verkenning van hierdie drie velde het deel gevorm van die oorsigliteratuurstudie en die sistematiese literatuuroorsig. Die bevindings het gelei tot verskeie analitiese, ontwerp- en funksionele konsepte wat geïntegreer is om die voorlopige Analitiese en Ontwerpraamwerk te ontwikkel. Die empiriese studie gevolg deur 'n gemengde metodologie benadering bestaan uit twee fases: 1) kwalitatiewe semi-gestruktureerde onderhoude en (2) 'n kwantitatiewe raamwerk-posisie oefening. Die bevindings binne hierdie fase is toegepas op die raamwerk om verbeteringe en validering te bied om die finale raamwerk te ontwikkel. Die empiriese studie het gelei tot 'n positiewe reaksie en die raamwerk is waar nodig, betroubaar, relevant en nuttig in die ICT4D-domein gevalideer. Alhoewel die geldigheid van die raamwerk vasgestel is, is verdere studie nodig om die probleme wat binne die implementering mag voorkom, neer te pen en om die bruikbaarheid daarvan binne werklike situasies te bevestig. Aangesien daar nie 'n logiese benadering tot die ontwikkeling van ICTs4D bestaan nie, maar 'n kombinasie van raamwerke en gereedskap nodig is, is die finale raamwerk 'n bydrae tot die beskikbare gereedskap en benaderings wat gebruik kan word om leiding te gee om IK4D te ontwikkel binne die Analise- en Ontwerpfases.